ระดับโทษ ความหมายและการนับวันละทิ้งหน้าที่ราชการ ตามมาตรฐานการลงโทษวินัยอย่างร้ายแรง (ก.ตร.)

ระดับโทษ
	1.  ละทิ้งหน้าที่ราชการติดต่อในคราวเดียวกันเป็นเวลาเกินกว่าสิบห้าวันโดยไม่มีเหตุผลอันสมควรและไม่กลับมาปฏิบัติหน้าที่อีกเลย
	ไล่ออก ตามมติ ค.ร.ม.เมื่อ 21 ธ.ค.36
	2.  ละทิ้งหน้าที่ราชการติดต่อในคราวเดียวกันเป็นเวลาเกินกว่าสิบห้าวันโดยไม่มีเหตุอันสมควรหรือโดยมีพฤติการณ์อันแสดงถึงความจงใจไม่ปฏิบัติตามระเบียบของทางราชการ
	ปลดออกหรือไล่ออกตามความร้ายแรงแห่งกรณี
	3.  ละทิ้งหรือทอดทิ้งหน้าที่ราชการโดยไม่มีเหตุอันสมควร เป็นเหตุให้เสียหายแก่ราชการอย่างร้ายแรง
	ปลดออกหรือไล่ออกตามความร้ายแรงแห่งกรณี
	4.  ละทิ้งหน้าที่ราชการเป็นเวลาหลายครั้งในเวลาใกล้เคียงกันโดยไม่มีเหตุอันสมควร
	ปลดออก
	5.  ละทิ้งหน้าที่เวรยามและเกิดความเสียหายอย่างร้ายแรง
	ปลดออก
	6.  ละทิ้งหรือทอดทิ้งหน้าที่ราชการหลายครั้ง โดยไม่มีเหตุอันสมควร และลงโทษไปแล้ว แต่ยังไม่เข็ดหลาบ กระทำผิดซ้ำอีก
	ให้ออกหย่อนความสามารถ
ความหมาย   
	“ละทิ้ง” หมายถึง ไม่อยู่ปฏิบัติงานตามหน้าที่ ซึ่งอาจเป็นกรณีไม่มาปฏิบัติงานเลยหรือมาลงชื่อปฏิบัติงานแล้ว แต่ตัวไม่อยู่ปฏิบัติงานโดยออกไปนอกสำนักงานหรือไป ณ จุดอื่น นอกจุดที่ให้ประจำทำงาน
	“ทอดทิ้ง” หมายถึง ไม่เอาเป็นธุระ ไม่เอาใจใส่ ตัวอยู่แต่ไม่ทำงาน
การนับวันละทิ้งหน้าที่ราชการ     
	-  ละทิ้งฯ ไม่เกิน 15 วัน ให้พิจารณาถึงเจตนา เช่น ละทิ้งฯ ตั้งแต่วันพุธของสัปดาห์ปัจจุบัน ถึงวันอังคารของสัปดาห์ถัดไป นับวันเสาร์และอาทิตย์ด้วย
	-  ละทิ้งฯ ติดต่อในคราวเดียวกันเป็นเวลาเกินกว่าสิบห้าวัน ต้องนับวันละทิ้งฯ ติดต่อกันทุกวัน รวมทั้งวันหยุดราชการด้วย ส่วนการปฏิบัติหน้าที่ตาม สน. ไม่มีระยะเวลาปฏิบัติหน้าที่แน่นอน ต้องเข้าเวรเป็นผลัด เช่น เข้าเวร 3 ชม. พัก 24 ชม. เวลาพักถือเป็นการปฏิบัติหน้าที่ด้วย
